
Tiekėjams	

Dėl Pirkimo dokumentų 

[bookmark: _Hlk102464293]         UAB „Grinda“ (toliau – Perkančioji organizacija) Centrinės viešųjų pirkimų informacinės sistemos priemonėmis (toliau – CVP IS) atviro konkurso (supaprastinto pirkimo) būdu vykdomam Nr. 2558.  Paviršinių nuotekų tinklo P. Vileišio g., Vilniaus m., rekonstravimo darbai (toliau – Pirkimas, CVP IS Nr. 3542997) gavo suinteresuoto tiekėjo paklausimus, kuriuose prašoma paaiškinti/patikslinti Pirkimo sąlygas.
           Perkančioji organizacija išnagrinėjo paklausimus ir, vadovaudamasi Pirkimo bendrosiomis sąlygomis, atsako paaiškindama Pirkimo sąlygas: 

	Eil. Nr.
	Klausimai
	Atsakymai

	1.
	Prašome patikslinti, ar buvo atliktas PAV (poveikio aplinkai vertinimas), jei nebuvo ir paaiškėtų, kad reikia atlikti, kas apmokės atsiradusius kaštus.
Prašome patikslinti, ar numatytoje vietoje atliekant darbus bus reikalinga įsivertinti Natura 2000 reikalavimus.
	Informuojame, kad poveikio aplinkai vertinimas nebuvo atliktas, kadangi planuojamas įgyvendinti objektas nepatenka į Lietuvos Respublikos planuojamos ūkinės veiklos poveikio aplinkai vertinimo įstatymo 2 priede pateiktą planuojamos ūkinės veiklos, kuriai turi būti atliekama atranka dėl poveikio aplinkai vertinimo, rūšių sąrašą. Taip pat pažymima, jog poveikio aplinkai vertinimo procedūros atliekamos iki leidimo išdavimo vykdyti ūkinę veiklą, todėl rangos darbų vykdymo metu šios procedūros atlikti nereikės.
Vadovaujantis pirkimo dokumentų techninės specifikacijos reikalavimais, rangovas darbus turės atlikti pagal techninės specifikacijos priede Nr. 1 pateikto projekto sprendinius, kuriems yra išduotas statybą leidžiantis dokumentas. Darbus vykdysiantis rangovas turės laikytis visų reikalavimų nurodytų projekte.

	2.
	Ar galima keisti projektinius sprendinius: atsisakyti plieninio dėklo D1200 ir įrengti tik darbinį vamzdį D800 uždaru būdu, keičiant numatytą PP D800 į kitos medžiagos vamzdį, pritaikytą uždaram būdui įrengti? Užtikriname, kad vamzdis atitiks visus reikalavimus, taikomus uždaram būdui.
	Pirkimo dokumentų techninės specifikacijos 12 punkte nurodyta, kad darbų vykdymo metu, atsiradus poreikiui koreguoti projekto 0 laidos apimtyje numatytus sprendinius, Rangovas visus pakeitimus privalės suderinti su Užsakovu ir savo kaštais išleisti naują (-as) techninio darbo projekto laidą (-as). 
Pažymima, jog perkančioji organizacija neprieštaraus tiekėjo siūlomiems projekto pakeitimams, jei bus išlaikomos esminės projekto charakteristikos (pvz.: ne mažesnis vamzdyno pralaidumas, mechaninis atsparumas, papildomai neardomos esamo dviračių ir pėsčiųjų tako dangos ir t. t.).

	1. 
	Prašome patikslinti, ar gali rangovas pakeisti futliaro (dėklo) medžiagiškumą.
	Žr. perkančiosios organizacijos atsakymą į 2 klausimą.


Pažymėtina, kad bet kuris UAB „Grinda“ atliktas paaiškinimas/patikslinimas yra laikomas neatskiriama Pirkimo sąlygų dalimi, ir jo nuostatos turi viršenybę prieš ankstesnes Pirkimo sąlygose išdėstytas nuostatas. Tuo atveju, kai skelbime apie Pirkimą pateikta informacija neatitinka informacijos, pateiktos kitose Pirkimo sąlygose, teisinga laikoma informacija, nurodyta skelbime apie Pirkimą.
Prašome vadovautis teikiant pasiūlymus

